“ดาวโจนส์ฟิวเจอร์” ดิ่งเกิน 600 จุด เซ่นพิษ “โควิด-19” ลามหนักกระทบเศรษฐกิจโลก
"ดาวโจนส์ฟิวเจอร์" ดิ่งเกิน 600 จุด เซ่นพิษ "โควิด-19" ลามหนักกระทบเศรษฐกิจโลก
"ดาวโจนส์ฟิวเจอร์" ดิ่งเกิน 600 จุด เซ่นพิษ "โควิด-19" ลามหนักกระทบเศรษฐกิจโลก
24 ก.พ. 2563

ดัชนีดาวโจนส์ฟิวเจอร์ร่วงลงอย่างเนื่อง โดยล่าสุดดิ่งลงกว่า 500 จุดในช่วงบ่ายวันนี้ เนื่องจากนักลงทุนยังคงวิตกกังวลว่า การแพร่ระบาดของไวรัสโคโรนาสายพันธุ์ใหม่ (โควิด-19) จะส่งผลกระทบต่อเศรษฐกิจทั่วโลก
ณ เวลา 15.35 น.ตามเวลาไทย ดัชนีดาวโจนส์ฟิวเจอร์ร่วงลง 612 จุด หรือ 2.11% แตะที่ระดับ 28,368 จุด
ตลาดการเงินทั่วโลกร่วงลงอย่างหนักในวันนี้ ท่ามกลางความวิตกกังวลเกี่ยวกับไวรัสโควิด-19 ที่แพร่ระบาดไปทั่วโลก โดยเกาหลีใต้รายงานในเช้าวันนี้ว่า พบผู้ติดเชื้อไวรัสโควิด-19 เพิ่มอีก 161 ราย ส่งผลให้ยอดรวมผู้ติดเชื้อในประเทศขณะนี้เพิ่มขึ้นเป็น 763 ราย ขณะที่รัฐบาลเกาหลีใต้ได้ประกาศยกระดับการเตือนภัยจากสถานการณ์การแพร่ระบาดของไวรัสโควิด-19 สู่ระดับ “สีแดง” ซึ่งเป็นระดับสูงสุด
สำนักข่าว KUNA ของคูเวตรายงานในวันนี้ว่า พบผู้ติดเชื้อไวรัสโควิด-19 จำนวน 3 รายในคูเวต ซึ่งในจำนวนนี้เป็นชาวซาอุดีอาระเบีย 1 ราย และนับเป็นการพบกรณีการติดเชื้อไวรัสโควิด-19 ครั้งแรกในคูเวต
ทางด้านกองทุนการเงินระหว่างประเทศ (IMF) ปรับลดคาดการณ์เศรษฐกิจของจีนในปี 2563 ลงสู่ระดับ 5.6% โดยลดลง 0.4% จากที่คาดการณ์ไว้เมื่อเดือนม.ค. เนื่องจากผลกระทบจากการแพร่ระบาดของไวรัสโคโรนาสายพันธุ์ใหม่